22 Uwu mbuthenga wacheruzgu wakukwaskana ndi Dambu la Chiwona:*+Ntchifukwa wuli mosi mwakwere kuchanya kwa nyumba?2 Yiwi unguzaza chimtimbaheka,Tawuni ya chiwawa, tawuni yakuzaya.Akubayika ŵaku angubayika ndi lipanga cha,Ndipuso angufwiya ku nkhondu cha.+3 Alongozgi ŵaku wosi ankhaza athaŵiya limoza.+Yiwu angukoleka ukayidi kwambula uta.Wosi wo angusanirika, angukoleka ukayidi,+Chinanga kuti anguthaŵiya kutali.4 Ndichu chifukwa chaki ndingukamba kuti: “Tuzganiku masu nginu kwaku ini,Ndipu ndiliyengi ukongwa.+Lekani kulimbikiya kundipembuzgaChifukwa chakuti mwana munthukazi wa ŵanthu ŵangu wabwangandulika.+5 Pakuti ndi zuŵa la chimtimbaheka, la kuthereskeka kweniso la kutimbanyizgika,+Lakutuliya kwa Ambuya Fumu Yikulu, Yehova wa mizinda,Mu Dambu la Chiwona.Mpanda ubwangandulika+Ndipu kuliya kuvwika kuphiri.6 Elamu+ wato kachikwama ka miviLimoza ndi magaleta kweniso mahachi,*Ndipu Kiri+ wabenuwa* chishangu.7 Madambu ngaku ngamampha ukongwa*Ngazamuzaza magaleta ngankhondu,Ndipu mahachi ngazamukuma* pageti,8 Chakuvikiliya Yuda chazamutuzgikapu.“Mu zuŵa lo, mwazamulereska ku vidya vo ve mu Nyumba ya Lisuwa,+9 ndipu mwazamuwona malumwa nga tawuni yaku Davidi.+ Mwazamuwunjika maji nga mudamu lakumphata.+10 Mwazamuŵerenga nyumba za mu Yerusalemu, ndipu mwazamuwisiya pasi nyumba zo, kuti mukholesi mpanda.11 Ndipu mwazamupanga chakusungamu maji pakati pa vimati viŵi kuti musungemu maji nga mudamu lakali, kweni mwazamulereskaku cha ku Mlengi waki Mura,* ndipu mwazakumuwona cha Yo wakuchipanga kali ukongwa.12 Mu zuŵa lenilo, Ambuya Fumu Yikulu, Yehova wa mizinda,Wazamulamula ŵanthu kuti atenje kweniso kuliya,+Kuti ameti phala kweniso avwali vigudulu.13 Kweni mumalu mwaki, kwe kukondwa ndi kusekere,Kubaya ng’ombi kweniso mbereri,Kurya nyama kweniso kumwa vinyu.+Mwazamukamba kuti, ‘Tiyeni tiryi ndi kumwa, pakuti mawa tifwengi.’”+14 Pavuli paki, Yehova wa mizinda wanguvumbuwa mumakutu mwangu kuti: “‘Ubudi uwu ubenekerekengi cha mpaka po mwaŵanthu yimwi mwafwiya,’+ atiti Ambuya Fumu Yikulu, Yehova wa mizinda.”15 Ambuya Fumu Yikulu, Yehova wa mizinda wakamba kuti: “Luta kwa mteŵeti uyu, Shebina,+ yo wawonere nyumba,* ndipu umukambiyi kuti,16 ‘Upenjanji kunu, ndipu wapukwa yani kuti ujijobe muwunda kunu?’ Iyu wajoba muwunda waki pamalu ngapachanya; watijijobe malu ngakupumuliyamu* mujalawi.17 ‘Awona! Yehova wazakukuponya pasi mwanthazi, yiwi wamunthu, ndi kukuko mwanthazi.18 Iyu wazakukukulunga ukongwa ndi kukuponya nge bola kucharu chisani. Kweniko ndiku wamufwiya, ndipu kweniko ndiku kwamukuŵa magaleta ngaku ngaunkhankhu, ndipu nyumba ya ambuyaku yazamulengeseka.19 Ndipu ndazakukusisa pa udindu waku ndi kukutuzgapu pa ntchitu yaku.20 “‘Mu zuŵa lenilo, ndazamudana mteŵeti wangu Eliyakimu+ mwana waku Hilikiya,21 ndipu ndazakumuvwalika mkhanju waku, ndazakumumanga lamba waku mwanthazi+ ndipuso ndazamupereka mazaza ngaku mu manja mwaki. Iyu wazamuja wusewu wa ŵanthu wo aja mu Yerusalemu kweniso wa nyumba yaku Yuda.22 Ndipu ndazamuŵika kiyi wa nyumba yaku Davidi+ paphewa laki. Iyu wazamujula ndipu pazamuŵavi wakujala; wazamujala ndipu pazamuŵavi wakujula.23 Ndazakumukhoma nge chikhomu pamalu ngakukho, ndipu iyu wazamuja nge mpandu waufumu waunkhankhu ku nyumba ya awisi.24 Ndipu paku iyu azamupayikapu unkhankhu wosi wa nyumba ya awisi, ŵana kweniso mphapu,* viyaŵi vosi vimanavimana, viyaŵi vabakuli kweniso misuku yosi yikuluyikulu.25 “Yehova wa mizinda wakamba kuti, ‘Mu zuŵa lenilo, chikhomu cho chakhomeka pamalu ngakukho chazamutuzgikapu,+ ndipu chazamudumulika ndi kuwa pasi, vinthu vo vingupayikikapu vazamukuwa pasi ndi kunangika, pakuti Yehova walongoro.’”
tum_Latn